Biskopicy (SN). Čestnohamtski měšćanski chronist Biskopic Eckehard Paulick je tele dny symboliski staflowy kij za swoje zastojnstwo Geraldej Svarovskemu dale dał. Wot januara 2005 hač do decembra 2020 bě Paulick časowe dokumenty wo stawiznach města zběrał, přebywaše njeličene hodźiny w měšćanskim archiwje a zawostaji tam swoje slědy w mnohich aktowych zwjazkach. Tež w přichodźe drje jeho hdys a hdys w archiwje zetkaš, nětko pak chce so bóle swojej zahrodce wěnować, agilny wuměnkar přeradźi. Wyši měšćanosta Holm Große je so 73lětnemu za wobšěrne dźěło dźakował, wuzběhujo jeho kulturne, dokumentariske a stawizniske dźěło za město. Na te wašnje je Eckehard Paulick bytostnje k domiznowědnemu slědźenju w regionje přinošował, Große podšmórny.
szl_Latn